cyanic-selkie/wikianc huggingface dataset:
ספר לי את הסודות שלך
הפקה
ב-15 בפברואר 2018, פורסם ש-TNT נתנה אישור להפקת סדרה שתיצור ותכתוב הארייט וורנר. על פי הדיווחים, הזמנת הסדרה הייתה לעונה ראשונה בה וורנר גם תפיק בפועל לצד ברונה פפנדריה וקייסי האוור. ג'ון פולסון ביים את הסדרה ומשמש גם כמפיק בפועל. חברות ההפקה המעורבות בסדרה כוללות Made Up Stories ו-Studio T.   ב-18 ביוני 2018, פורסם שהסדרה תשווק בשם "ספר לי את הסודות שלך".
ביוני 2020, הוכרז שהסדרה לא תשודר ב-TNT והיא בוטלה. עם זאת, בסוף אוקטובר 2020, פריים וידאו הודיעה על רכישת הסדרה שעתידה לעלות לשידור ב-2021. ב-27 בינואר 2021, פורסם שהסדרה תעלה לאקרנים ב-19 בפברואר 2021.
ליהוק
לצד הכרזת הסדרה הראשונית, דווח כי לילי רייב, איימי ברנמאן, האמיש לינקלייטר, אנריקה מרצ'יאנו, קיארה אורליה, אשלי מדקוויי ובראיינט טארדי לוהקו לתפקידים בסדרה. ביוני 2018, דווח כי זאווייר סמואל וסטלה בייקר לוהקו לתפקידים ראשיים וכי מארק ריצ'רדסון יופיע בתפקיד חוזר. ביולי 2018, פורסם כי קתרין וויליס וצ'ארלס אסטן לוהקו לתפקידים חוזרים.
צילומים
הצילום העיקרי של הסדרה התקיים באמצע 2018 בניו אורלינס, לואיזיאנה.
יום האוסטאופורוזיס העולמי
יום האוסטאופורוזיס העולמי (באנגלית: World Osteoporosis Day) הוא מועד בינלאומי המצוין מדי שנה ב-20 באוקטובר.
היסטוריה
יום האוסטאופורוזיס העולמי הושק לראשונה על ידי אגודת האוסטאופורוזיס הבריטית בשנת 1996, בתמיכת הנציבות האירופית. משנת 1997 "קרן האוסטאופורוזיס העולמית" היא האחראית על ארגון היום. בשנים 1998 ו-1999, ארגון הבריאות העולמי לקח את האירוע תחת חסותו.
מטרה
יום האוסטאופורוזיס העולמי נחגג כל שנה ב-20 באוקטובר, ובו מוכרז משנת 1999 נושא הקמפיין החדש שילווה את "קרן האוסטאופורוזיס העולמית" במהלך השנה הבאה. הקמפיין מוקדש למניעה, אבחון וטיפול של מחלת האוסטאופורוזיס ושל מחלות עצם מטבוליות נוספות.
פעילות
בכל שנה "קרן האוסטאופורוזיס העולמית" (IOF) מארגנת אירועים קהילתיים ומסעות מקומיים המנוהלים בידי ארגוני האוסטאופורוזיס המקומיים. לקרן פעילות נרחבת ביותר מ-90 מדינות.
סשה דיסטל
אלכסנדר "סשה" דיסטל (בצרפתית: Alexandre "Sacha" Distel ; 29 בינואר 1933 – 22 ביולי 2004) היה גיטריסט ג'אז, זמר ושחקן יהודי-צרפתי.
תולדות חייו
דיסטל נולד בפריז ללאו דיסטל, מהגר יהודי מאודסה (הגיע לפריז בעקבות מהפכת אוקטובר) ואנדרייה ונטורה, בת למשפחה יהודית-ספרדית. אביו היה מהנדס ואמו - פסנתרנית. בנעוריו חבר כגיטריסט ללהקת ג'אז שניהל דודו.
בשנת 1958 הקליט את שירו הראשון "סקובידו" (Scoubidou), שהפך ללהיט ואפיין את שיריו שהיו שילוב בין ג'אז (סווינג), הגשת-שיר בנוסח שאנסון, גישה מודרנית מלוטשת ועליצות. בהמשך שנות השישים והשבעים נודע כזמר מצליח. הקלטת השיר Raindrops Keep Falling On My Head בתרגום לצרפתית (Toute La Pluie Tombe Sur Moi) הייתה ללהיט עולמי מצליח ב-1971 ואף הגיעה למקום העשירי במצעד הסינגלים הבריטי, דיסטל הקליט אף גרסה אנגלית ואיטלקית (Gocce Di Poggia Su Di Me) לשיר זה.
דיסטל הופיע במספר סרטי קולנוע בצרפת, בבריטניה ובארצות הברית, בהם הופעה בתפקיד עצמו בסרטו של לואי מאל מ-1960 זאזי במטרו. כן אירח את תוכנית הטלוויזיה "Sacha Show", בה העניק במה לאמנים צעירים והתארח בתוכניתו של אד סאליבן.
בין האמנים עמם שיתף פעולה נמנים המוזיקאים דיזי גילספי, טוני בנט וקווינסי ג'ונס והזמרות ז'אן מורו, ז'ולייט גרקו, פטולה קלארק, דיון וורוויק ובריז'יט בארדו, שדיסטל נודע גם כמאהבהּ ב-1958.
בשנת 1963 נשא לאשה את אלופת הסקי פרנסין ברוד.
שמו מוזכר בשיר.
אוטלדה
אוטלדה (בגרמנית: Uthlede; בגרמנית תחתית: Uthlee) הוא יישוב במחוז קוקסהאפן במדינת סקסוניה התחתונה שבגרמניה. נכון לנובמבר 2017 התגוררו ביישוב 1,009 איש.
היסטוריה
היישוב השתייך בשחר ימי הביניים לארכיבישופות של ברמן, שהייתה ב-1648 לדוכסות ברמן-ורדן. מ-1715 היה היישוב בשליטת נסיכות הבוחר מהנובר, מ-1810 בממלכת וסטפאליה והקיסרות הצרפתית. מ-1814 נכלל בשטחי ממלכת הנובר ומ-1866 ועד אחרי מלחמת העולם השנייה בפרובינציית הנובר הפרוסית.
יהודי אוטלדה
מספר היהודים באזור, שמעולם לא עלה על כמה עשרות, התדלדל בראשית המאה ה-20 לכדי בודדים ממש. ב-1913 היו רשומים בה 10 נפשות, ולפי בקשת רב המדינה של הנובר, צורפה הקהילה חוקית בידי שר הפנים של פרוסיה לקהילת האגן. היהודים האחרונים עזבו את היישוב בשנות ה-20 של המאה ה-20, ובמפקד האוכלוסין הנאצי מ-1939, נרשמה במקום תושבת יהודייה אחת, קשישה בגיל 80.
קייל אוקווין
קייל ברנדון אוקווין (באנגלית: Kyle Brandon O'Quinn; נולד ב-26 במרץ 1990) הוא כדורסלן אמריקאי, המשחק בעמדת הסנטר.
קריירת מכללות
אוקווין נולד וגדל ברובע קווינס שבעיר ניו יורק, ובשנת 2008 החל ללמוד באוניברסיטת המדינה של נורפוק ("נורפוק סטייט") אשר בווירג'יניה. בעונתו השלישית בקבוצת הכדורסל של האוניברסיטה הוביל את קלעיה עם 16.4 נקודות בממוצע למשחק, וסיים במקום הרביעי בכל ליגת המכללות בחסימות למשחק, עם 3.4, ובמקום הרביעי בריבאונדים עם 11.1 למשחק. בעונתו הרביעית העמיד ממוצעים דומים, וזכה בפרסי שחקן העונה ושחקן ההגנה של העונה במחוז ה-MEAC. באותה עונה העפילה נורפוק סטייט לטורניר אליפות המכללות לראשונה בתולדותיה, ואף גברה על המדורגת שנייה באזור המערבי – אוניברסיטת מיסיסיפי – הודות ליכולת מצוינת של אוקווין אשר קלע 26 נקודות והוריד 14 ריבאונדים במשחק מולה. במשחק השני של הטורניר הודחה הקבוצה לאחר שהובסה על ידי אוניברסיטת פלורידה בתוצאה 50–84.
אורלנדו מג'יק
בדראפט ה-NBA 2012 נלקח אוקווין בבחירה ה-49 על ידי אורלנדו מג'יק. ב-3 עונותיו באורלנדו שימש כמחליפו מהספסל של ניקולה ווצ'ביץ', ורשם ממוצעים של 5.4 נקודות ו-4.4 ריבאונדים למשחק.
ניו יורק ניקס
לקראת עונת חתם אוקווין על חוזה ל-3 עונות בניו יורק ניקס, עבור כ-12 מיליון דולר. בעונת העמיד שיאי קריירה בממוצעי נקודות (7.1), ריבאונדים (6.1), אסיסטים (2.1) וחסימות (1.3) למשחק, וכן באחוזי קליעה מהשדה (58.2%).
אינדיאנה פייסרס
ביולי 2018 חתם על חוזה לעונה אחת באינדיאנה פייסרס, עבור כ-4.5 מיליון דולר. לאחר 6 עונות רצופות בהן רשמו קבוצותיו מאזן שלילי, העפיל אוקווין עם הפייסרס לפלייאוף ה-NBA מהמקום החמישי במזרח. בסיבוב הפלייאוף הראשון הודחה אינדיאנה על ידי בוסטון סלטיקס, בתוצאה 0–4.
פילדלפיה 76'
לקראת עונת חתם אוקווין על חוזה לעונה אחת בפילדלפיה 76', עבור כ-2 מיליון דולר.
רבגף חום
רבגף חום (שם מדעי: Tetrarthrosoma syriacum) הוא מין של רב-רגל הנפוץ במספרים גדולים עם בא גשמי הסתיו. ניזון מרקבובית וחומרים אורגניים. פולש פעמים רבות לבתי קרקע אך נעלם בזמן החורף כאשר הטמפרטורות יורדות. נפוץ בטורקיה, קפריסין, לבנון, ישראל, סוריה, ירדן ואיראן.
הארמייה הרביעית (בריטניה)
הארמייה הרביעית של הצבא הבריטי הייתה ארמייה בריטית שפעלה במלחמת העולם הראשונה.
מלחמת העולם הראשונה
ב-5 בפברואר 1916 הוקמה הארמייה הרביעית, בעקבות גידולו של חיל המשלוח הבריטי, ולמפקדה מונה גנרל הנרי רולינסון. הארמייה השתתפה בקרב על הסום, ולאחר מכן הועברו יחידותיה לארמיית העתודה והיא פורקה. במהלך קרב פשנדל הופעלה מפקדת הארמייה במבצע הסחה בשפך האיזר, אך המבצע נכשל. במהלך מתקפת האביב הפכה הארמייה החמישית, שספגה אבדות כבדות לארמייה הרביעית. הארמייה השתתפה בקרב אמיין, ולאחר מכן פעלה במהלך מתקפת מאה הימים עד סוף המלחמה.
מלחמת העולם השנייה
כחלק ממבצע פורטיטיוד - מבצע ההונאה הגדול של בעלות הברית, הוקמה גם הארמייה הבריטית הרביעית הפיקטיבית, שהוצגה כאילו היא אמורה לפלוש לנורווגיה. ההונאה המשיכה אף לאחר הפלישה לנורמנדי, והתקיימה עד לינואר 1945.
ניר כנען
ניר כנען (נולד ב-12 באפריל 2001) הוא שחקן, זמר ומלחין ישראלי.
ביוגרפיה
כנען נולד ב-2001 בנס ציונה.
כילד למד במכינת הנוער של תיאטרון הקאמרי ואת שירותו הצבאי עשה בתיאטרון צה"ל. כנען הוא רווק.
טלוויזיה
בשנת 2018 שיחק ב"מחלקה לחפצים מיוחדים" בתפקיד רוני. בשנת 2020 החל לשחק בסדרה "הבאר" של כאן חינוכית בתפקיד עילי. בשנת 2022 החל לשחק בסדרה "מי שמע על חווה ונאווה" בתפקיד שפיץ.
קולנוע
בשנת 2021 שיחק בסרטו של אבי נשר "תמונת הניצחון" בתפקיד זיגי. בשנת 2022 שיחק בסרט "הסיפור שלנו" בבימויו של ירון ארזי.
תיאטרון
בשנת 2022 שיחק בתפקיד מרקוציו ב"רומיאו ויוליה" בתיאטרון גשר. באותה שנה החל לשחק בהצגה "ברלין" של התיאטרון העברי. בשנת 2023 החל לשחק בהצגה "התנצלויות פומביות" בתיאטרון גשר.
מוזיקה
החל משנת 2023, מופיע כנען בתיאטרון תמונע עם להקתו.
Give Me Love
Give Me Love (בעברית: תני לי אהבה) הוא שיר של הזמר-יוצר האנגלי אד שירן. הוא יצא לאור כסינגל השישי והאחרון מתוך אלבום האולפן הראשון שלו, +, ב-21 בנובמבר 2012. את השיר כתבו שירן, ג'ייק גוסלינג וכריס לאונרד. הסינגל הגיע למקום ה-18 במצעד הסינגלים הבריטי. ב-30 במאי 2014, הוקלט קאבר לשיר על ידי דמי לובאטו, באולפני קפיטל FM בלונדון, שהוכנס לאחר מכן לגרסת הדלוקס של האלבום הרביעי של לובאטו, Demi.
בקליפ, שבוים של אמיל נאוה, מופיעה השחקנית האוסטרלית איזבל לוקאס.
הופעות חיות
ב-11 בנובמבר 2012, ביצע שירן את השיר בתוכנית המציאות "The X Factor". ב-16 ביוני 2014, ביצע שירן את השיר בדואט עם דמי לובאטו באירוע "My Big Night Out" של 104.3 MY FM, בהוליווד בול, לוס אנג'לס.
שימושים במדיה
השיר הושמע במספר סדרות טלוויזיה, בהן "קוגר טאון" ו"יומני הערפד".
שירות קריאת הסעה
שירות הסעה לפי קריאה (באנגלית: Ride hailing service) הוא שירות בו נעשה שימוש בפלטפורמות מקוונות על מנת לחבר בין נוסע לנהג מקומי המבצע הסעות באמצעות רכב. במקרים רבים ישנם יתרונות שונים לשימוש בשירות קריאת הסעה על פני שימוש בשירותי מוניות מקומיים. דוגמאות בולטות לשירות קריאת הסעה הן החברות אובר וגט.
היסטוריה
ב-2019 עיריית ניו יורק קבעה תקנות שיכנסו לתוקף בהדרגה נגד כלי רכב שיתופיים הנוסעים ללא נוסעים.
עבור הנוסעים
היתרונות של שירות קריאת הסעה לנוסעים, בהשוואה לשירות מוניות, כוללים:
עבור הציבור
שירות קריאת הסעה לכאורה מפחית את הגודש בכבישים (במיוחד בערים הגדולות שבהן פועלות מוניות רבות), בעיקר משום שכאשר נהגים נקראים לבצע הסעות באמצעות יישומי שירות קריאת הסעה הנהגים אינם חייבים יותר לנסוע בכבישים כל העת עד אשר נוסעים פוטנציאלים יעצרו אותם על מנת לבקש לנסוע עימם.
ישנו מחקר שמצא שפעילות של שירות קריאת הסעה תרם להפחתת שיעור הנהיגה בשכרות באזור בו השירות זמין.
השירות יכול להגדיל את העומס והפקקים בכבישים. מחקרים רבים מראים ש"אובר" ו"ליפט" משכו אנשים מאוטובוסים, רכבות תחתיות והליכה, והביאו להגדלת הכמות הכללית של הנהיגה בארצות הברית.
התנגדות מצד חברות מוניות
חברות מוניות רבות ברחבי העולם הביעו את התנגדותם לכניסת השירות לערים והאזורים אשר בהם הייתה להם בלעדיות עד היום בטענה כי חברות שירות קריאת הסעה פועלות באופן בלתי חוקי על מנת לקחתם מהם את פרנסתם. בעקבות כך, במדינות וערים מסוימות ברחבי העולם התקבלו כללים ותקנות שונים המסדירים ספציפית את הפעילות של חברות שירות קריאת כלי רכב, ובתחומי שיפוט מסוימים בעולם אף הוחלט שהפעילות של חברות שירות קריאת הסעה בלתי חוקית לחלוטין.
אבו דיאבי
וָסִירִיקִי אַבּוּ דְיַאבִּי (בצרפתית: Vassiriki Abou Diaby; נולד ב-11 במאי 1986 בפריז שבצרפת) הוא כדורגלן עבר  צרפתי ששיחק בעמדת הקשר.
קריירה
דיאבי נולד וגדל בפריז, ובגיל 16 הצטרף למחלקת הנוער של אוסר וזכה עם קבוצת הנערים של המועדון באליפות צרפת. כשעלה לקבוצה הבוגרת של המועדון השתתף ב-10 משחקים בסך הכול בעונות ו- וכבש במדיה שער אחד. משחקו הראשון במדי אוסר היה נגד סטאד רן ב-14 באוגוסט 2004.
ב-12 בינואר 2006 הוחתם דיאבי בארסנל תמורת סכום של כשני מיליון לירות שטרלינג. דיאבי קיבל את חולצה מספר 2. דיאבי נחשב למחליפו של הקשר פטריק ויירה ששיחק בעמדה דומה. משחקו הראשון של דיאבי בארסנל היה כמחליף במשחק שהסתיים בהפסד 0–1 לאברטון ב-21 בינואר 2006. ב-1 באפריל הוא עלה מהספסל והבקיע את שערו הראשון בניצחון 5–0 על אסטון וילה, לאחר בישול של עמנואל אדבאיור. ב-1 במאי 2006 נפגע דיאבי בקרסולו בצורה קשה, והושבת מפעילות למשך שמונה חודשים.
דיאבי חזר לשחק ב-9 בינואר 2007 במשחק גביע הליגה. במשחק הגמר שנערך בקארדיף אירעה התנגשות לא מכוונת בין דיאבי לג'ון טרי. רגלו של דיאבי פגעה בסנטר של טרי, שספג את מלוא עוצמת הבעיטה ואיבד את ההכרה למשך מספר דקות. טרי אושפז למספר שעות ושוחרר לאחר שהתברר כי לא נגרם לו נזק.
דיאבי עבר בהצלחה לעמדת הקשר השמאלי בעונת. את שערו הראשון בעונה זו הבקיע בניצחון 5–0 נגד דרבי קאונטי ב-22 בספטמבר, מבעיטה ממרחק 22 מטרים. דיאבי הבקיע את שערו הראשון בליגת האלופות בניצחון 2–1 נגד סטיאווה בוקרשט ב-12 בדצמבר. ב-29 במרץ 2008 נערך המשחק בין ארסנל לבולטון וונדררס, ודיאבי הורחק בו בפעם הראשונה בקריירה שלו בארסנל. דיאבי נפצע פעם נוספת לקראת סוף העונה.
בתחילת העונה נפצע דיאבי בשנית. במשחקו הראשון לאחר ההחלמה הוא עלה כמחליף שש דקות מהסיום ובישל שער לת'יאו וולקוט בניצחון 3–1 נגד אברטון. לאחר מכן הוא פתח במשחק קבוצתו כנגד פנרבחצ'ה בשלב הבתים של ליגת האלופות, והבקיע שער בניצחון החוץ 5–2. בסיום המשחק הוא נבחר לשחקן המצטיין על המגרש. הוא סיים את העונה עם שער בניצחון 4–1 על סטוק סיטי.
דיאבי החל את עונת כשחקן מחליף, אך החל לעלות כשחקן פותח בעקבות פציעתו של דנילסון. הוא שיחק לצדו של אלכסנדר סונג, והצמד הספיק להבקיע ארבעה שערים לפני שהוא נפצע במשחק מול וולבס.
במרץ 2013 קרע אבו דיאבי את הרצועה הצולבת, פציעה שאילצה אותו לעבור ניתוח, והוא חזר לשחק רק כעבור יותר משנה, במחזור האחרון של עונת. ב-10 ביוני 2015 שוחרר מארסנל.
ב-26 בפברואר 2019 הכריז על פרישה מכדורגל בגיל 32, לאחר שלא שיחק מאוקטובר 2016 ולאחר 42 פציעות בקריירה המקצוענית ככדורגלן.
קריירת נבחרות
דיאבי השתתף ב-14 משחקים במדי נבחרת הנוער של צרפת, ואף ענד את סרט הקפטן בזמן משחקי יורו 2005. משחקו הראשון במדי הנבחרת עד גיל 21 היה בפברואר 2006. הוא זומן לנבחרת צרפת הבוגרת ב-15 במרץ 2006 לקראת שני משחקים במוקדמות יורו 2008, וערך את הופעת הבכורה שלו ב-24 במרץ, כשעלה כמחליף במקום פלורן מאלודה במשחק נגד נבחרת ליטא. במשחק הבא, נגד נבחרת אוסטריה, הוא פתח בהרכב ושיחק במשך 57 דקות. לאחר מכן שיחק במדי הנבחרת גם במונדיאל 2010.
טורניר הנשים לזכר מאי יאנג (2017)
טורניר הנשים לזכר מאי יאנג (2017) (באנגלית: Mae Young Classic 2017) היה אחד מאירועי השלם וצפה של ארגון ההיאבקות ה-WWE, ששודר בערוץ WWE Network. האירוע כלל 32 משתתפות והתפרס על פני יומיים בין התאריכים 13 ל-14 יולי 2017, כשבערב הראשון התקיימו הקרבות של הסיבוב הראשון, בעוד שהערב השני כלל את הסיבוב השני ושלבי רבעי וחצאי הגמר. הגמר נערך ושודר בשידור ישיר ב-12 בספטמבר 2017. הזוכה בטורניר הנשים הראשון הייתה קיירי סיין.
רקע
ה-WWE הודיעו בשבוע הרסלמניה 33 על טורניר נשים ראשון מסוגו שייערך במהלך הקיץ של שנת 2017. הטורניר יכלול 32 משתתפות. האירוע נקרא על שמה של מאי יאנג, חברת היכל התהילה. באתר הרשמי של ה-WWE פורסמו ארבעת השמות של המשתתפות הראשונות בטורניר: שרה לוגאן, לייסי אוואנס, פרינססה סוהה וטוני סטורם. החלק השני של השמות כלל את טסה בלנצ'רד, אבי לת', טיינרה קונטי, ג'זי גייברט וקאוויטה דווי. ב-26 ביוני 2017, ה-WWE הודיעו שצוות השידור יכלול את ג'ים רוס, ומתאבקת העבר, ליטה. החלק השלישי של השמות כלל את קיירי סיין, דקוטה קאי, פייפר ניבן וביאנקה בלאייר. החלק הרביעי כלל את ריאה ריפלי וסייג' באקט, בעוד שהחלק החמישי כלל את קיי לי ריי ואישה ריימונד. מאוחר יותר באותו היום, ונסה בורן העפילה לטורניר דרך קרב העפלה. בנוסף לכך, הטורניר כלל לראשונה בתולדות הארגון את השופטת במשרה מלאה, ג'סיקה קאר.
הוחלפה
משתתפת זו הוסרה מהטורניר עקב סיבה ספציפית ולכן הוחלפה על ידי משתתפת אחרת.
מחליפות
המשתתפות הללו הוכרזו לטורניר, אך לא נבחרו בין 32 המשתתפות הסופיות. הן היו משתתפות ששימשו כגיבוי במקרה והיו פציעות של אחת מ-32 המשתתפות הסופיות, מה שקרה בפועל רק למירנדה סלינאס.
תוצאות הסיבוב הראשון
הסיבוב הראשון הוקלט ב-13 ביולי ושודר ב-28 באוגוסט.
מהלך הטורניר
להלן מהלך הטורניר משלב שמינית הגמר.
הגבלות הזמן היו:
תוצאה לאורך זמן
משתתפות בטורניר כמו ביאנקה בלאייר, דקוטה קאי, לייסי אוואנס, ריאה ריפלי, שרה לוגאן, טיינרה קונטי, ונסה בורן, זאיה לי, זאדה והזוכה קיירי סיין חתמו על חוזה בארגון. ניקסון ניוול, שהחמיצה את הטורניר עקב פציעה, גם חתמה על חוזה. ב-8 במרץ 2018, ה-WWE הודיעו על שחרורן של אבי לת' וסייג' באקט מחוזה הפיתוח שלהן ב-NXT.
ב-3 באוקטובר 2017, ה-WWE הודיעו על החתמתה של הפיינליסטית, שיינה בייזלר, שחתמה על חוזה בארגון והחלה להתאמן ב-WWE Performance Center. ב-15 באוקטובר, ה-WWE הודיעו על החתמתה של קאוויטה דווי, שהחלה את אימוניה בחודש ינואר של שנת 2018.
ב-16 בינואר 2018, ה-WWE החתימו את קנדיס לאריי, שהחלה להתחרות בתוכנית NXT.
ב-8 בפברואר 2018, ה-WWE הודיעו על החתמתה של סרינה דיב, שהפכה להיות מאמנת כחלק מצוות המאמנים של ה-WWE Performance Center באורלנדו, פלורידה.
ב-31 במאי 2018, ה-WWE החתימו את דיאונה פוראזו על חוזה פיתוח ב-NXT.
ב-2 ביוני 2018, זאדה שוחררה מהחוזה שלה ב-NXT.
ב-12 ביולי 2018, נודע שריאה ריפלי תתחרה בטורניר הנשים השני לזכר מאי יאנג.
השירות הפדרלי לקניין רוחני
השירות הפדרלי לקניין רוחני (ברוסית: Федеральная служба по интеллектуальной собственности; רוספטנט, Роспатент ברוסית) הוא גוף פדרלי, האחראי לפיקוח בתחום ההגנה המשפטית והשימוש בחפצי קניין רוחני, פטנטים, סימני מסחר ויצירות מקוריות תוך שמירה על האינטרסים של הפדרציה הרוסית, אזרחים וגופים משפטיים, כולל אלה שנוצרו במסגרת שיתוף פעולה מדעי וטכני בינלאומי. השירות מהווה יחידת-סמך במשרד לפיתוח כלכלי של הפדרציה הרוסית והוא הגוף הראשי לרשם הפטנטים והמדגמים ברוסיה והוא הגוף הממשלתי האמון על שיתוף פעולה עם הארגון העולמי לקניין רוחני.
השירות מפעיל את המכון הפדרלי לקניין תעשייתי (FIPS), הסוכנות הפדרלית להגנה משפטית על יצירות אינטלקטואליות צבאיות, מיוחדות ודו-תכליתיות (FAPRID) והאקדמיה הממלכתית הרוסית לקניין רוחני (RGAIS).
היסטוריה
הגוף הפדרלי הוקם לראשונה 1996 בשם הסוכנות הרוסית לפטנטים וסימני מסחר (Российское агентство по патентам и товарным знакам), שיונקת את שורשיה מגופים קודמים בברית המועצות. בשנת 1918 על פי צו המועצה העליונה לכלכלה לאומית, הוקמה הוועדה להמצאות של המועצה המדעית והטכנית של המועצה העליונה לכלכלה הלאומית (Комитет по делам изобретений при Научно-техническом совете Высшего Совета Народного хозяйства).
בשנת 1931 שונה שמה לוועדה להמצאות של מועצת העבודה וההגנה (Комитет по изобретательству при Совете Труда и Обороны) ובשנת 1947 הפכה לוועדה להמצאות וגילויים (Комитет по изобретениям и открытиям). בשנת 1955 לאחר ארגון מחדש בממשלה הפכה הוועדה לוועדה הממלכתית להמצאות וגילויים תחת הוועדה הממלכתית למדע וטכנולוגיה של ברית המועצות.
עם הקמת הפדרציה הרוסית, בשנת 1992, תפקידי רישום הפטנטים שהיו באחריות הוועדות הקודמות החלו להתבצע על ידי הוועדה לפטנטים וסימני מסחר (Комитет по патентам и товарным знакам) ומשנת 1996 ואילך החלה להיקרא "הסוכנות הרוסית לפטנטים וסימני מסחר".
ב-9 במרץ 2004, במסגרת הרפורמה הפדרלית שיזם נשיא רוסיה ולדימיר פוטין, במסגרת הצו הנשיאותי "אודות מערכת ומבנה הגופים המבצעים הפדרליים", שונה שם הסוכנות הרוסית לפטנטים וסימני מסחר לשירות הפדרלי לקניין רוחני, פטנטים וסימני מסחר ב-24 במאי 2011 הסוכנות שינתה את שמה לשמה הנוכחי: "השירות הפדרלי לקניין רוחני" והוכפפה ישירות לממשלת הפדרציה הרוסית. אך ב-27 ביוני 2012, פוטין חתם על צו נשיאותי, שבמסגרתו השירות הועבר לאחריות המשרד לפיתוח כלכלי.
ב-4 באוגוסט 2015 הודיע סגן ראש הממשלה סגן ראש הממשלה איגור שובאלוב על העברת נושאי זכויות יוצרים ממשרד התרבות של הפדרציה הרוסית לתחום שיפוטו של גוף חדש בתחום הקניין הרוחני, המתוכנן להיווצר על בסיס השירות הפדרלי.
במרץ 2019 נודע שתקופת הבדיקה של השירות בבקשות לפטנטים של משתתפים בתוכניות ממלכתיות של משרד החינוך והמדע של הפדרציה הרוסית פחתה לשישה חודשים, בעוד שממוצע בקשות לפטנטים בשנת 2018 עמדו על כשמונה חודשים.
יחסי גיאנה–קוריאה הדרומית
יחסי גיאנה–קוריאה הדרומית הם היחסים הדיפלומטיים הרשמיים שבין הרפובליקה השיתופית של גיאנה לבין הרפובליקה של קוריאה.
השירות הפדרלי לקניין רוחני
תפקידים
התפקידים העיקריים של השירות הפדרלי לקניין רוחני הם:
יחסי גיאנה–קוריאה הדרומית
סקירה כללית
בין הרפובליקה השיתופית של גיאנה לבין הרפובליקה של קוריאה מתקיימים יחסים דיפלומטיים רשמיים. היחסים הדיפלומטיים הרשמיים שבין הרפובליקה השיתופית של גיאנה לבין הרפובליקה של קוריאה כוננו ב-13 ביוני 1968. בין שתי המדינות מתקיימים שיתופי פעולה כלכליים מועטים והתקיימו ביניהן ביקורים רמי דרג שהגבירו את הדיאלוג הפוליטי ביניהן.
Work (שיר של איגי אזליה)
Work (בעברית: עבודה) הוא שיר של הראפרית האוסטרלית איגי אזליה מתוך אלבום האולפן הראשון שלה, The New Classic. השיר יצא לאור ב-17 במרץ 2013 כסינגל הראשון מהאלבום. השיר נכתב על ידי אזליה ועל ידי נטלי סימס והופק על ידי המפיקים 1st Down ו-The Invisible Men.
השיר הוא בז'אנר היפ הופ אלטרנטיבי עם סגנון אלקטרוני. השיר עוסק בהשגת התהילה של אזליה בשל עבודתה הקשה לאחר שעזבה את עיר מולדתה בגיל 16.
רקע וביקורת
האתר Digital Spy נתן לשיר דירוג של 4 כוכבים מתוך 5 ושיבח את קטע הפסנתר ואת "פזמון ההיפ הופ הקופצני". כמו כן, מבקרי מוזיקה רבים השוו את הסינגל למוזיקה של לנה דל ריי, של קשה ושל ליידי גאגא.
הצלחה מסחרית
בעקבות טקס פרסי ה-VMA 2013 של MTV, בו הציגה אזליה פרס, ובו שירה "Work" היה מועמד לפרס, המכירות הדיגיטליות של השיר בארצות הברית עלו ב-156 אחוזים ל-10,000 הורדות באותו שבוע. מבחינה מסחרית השיר זכה להצלחה, הוא הגיע למקום 17 בבריטניה ולמקום 3 במצעד האר אנד בי של בריטניה. השיר גם דורג במקום 54 במצעד הבילבורד הוט 100 האמריקאי.
וידאו קליפ
הוידאו קליפ לשיר צולם בשבוע האחרון של פברואר 2013. הוא יצא רשמית ב-13 במרץ והועלה לערוץ ה-VEVO של הזמרת. הקליפ בוים על ידי הבמאי ג'ונס ופרנציוס. ב-3 באפריל 2013, סרטון של מאחורי הקלעים של הקליפ הועלה לערוץ ה-VEVO של אזליה. ב-17 ביולי 2013 הכריז MTV כי הקליפ מועמד לקטגוריית "אמן שמומלץ לעקוב אחריו" בטקס ה-VMA של שנת 2013.
מאי פן
מאי פן (באנגלית: May Pen) היא עיר הבירה והעיר הגדולה ביותר במחוז קלרנדון שבג'מייקה. העיר שוכנת על גדות נהר מינו, שהוא הארוך ביותר בג'מייקה והיא מהווה את המרכז המסחרי של המחוז. אוכלוסיית העיר מונה כ-50,000 תושבים ויחד עם הפרברים הסובבים אותה היא מונה 82,000 תושבים.
מאי פן הוקמה כיישוב מטעים על ידי הבריטים בין השנים 1660 – 1683 על נקודת חצייה של נהר מינו (Rio Minho). היא מהווה מרכז מנהלי של אזור חקלאי נרחב ויושבת על אם הדרך בין קינגסטון לבין מנדוויל.
אחד הענפים הכלכליים החשובים בעיר הוא אריזת הדרים, כולל תפוזים ופרי כלאיים מקומי המכונה "אגלי".
התהלוכה החשמלית של הרחוב הראשי
התהלוכה החשמלית של הרחוב הראשי (באנגלית: Main Street Electrical Parade) - תהלוכה שנוצרה על ידי בוב ג'אני עבור פארק השעשועים של חברת וולט דיסני - דיסנילנד. התהלוכה עברה בפארק מדי לילה בחודשי הקיץ, בין השנים 1972–1996. במסגרת התהלוכה עברו ברחוב הראשי של ארצות הברית כלי רכב מוארים שתאורתם מושפעת מהמוזיקה המושמעת.
תהלוכה זהה עברה גם בממלכת הקסם שבדיסניוורלד בין השנים 1974–1991. בשנת 1991 הוחלפה התהלוכה שבממלכת הקסם בתהלוכה הנקראת "ספקטרומג'יק". בין השנים 1999–2001 עברה התהלוכה המקורית של דיסנילנד בממלכת הקסם, ובשנת 2001 שבה לדיסנילנד למספר חודשים.
ביורודיסני שבפריז, עברה התהלוכה בחודשי הקיץ בין השנים 1992–2003. ב-2003 הוחלפה בפאנטילוז'ון, שעברה קודם לכן בדיסנילנד שבטוקיו.
התהלוכה הייתה כה פופולרית, שהמנורות שהורדו מכלי הרכב שלה נמכרו לאספנים.
הפסקול של התהלוכה מורכב משיר הנושא הקרוי "הודאון בארוק" (Baroque Hoedown) מאת אומני המוזיקה האלקטרונית פרי וקינגסלי.
מקורות התהלוכה
לתהלוכה קדמה המיצג - "מיצג המים החשמלי" שנערך בלגונת שבעת הימים בפתח ממלכת הקסם שבדיסניוורלד. המיצג החל להופיע ב-26 באוקטובר 1971 והוא מוצג עד היום, מידי ערב, לאחר תום מופע הזיקוקים שבממלכת הקסם.
ויליאם פיין לורד
ויליאם פיין לורד (באנגלית: William Paine Lord; ) היה פוליטיקאי ודיפלומט אמריקאי מאורגון, איש המפלגה הרפובליקנית, שכיהן כמושל אורגון התשיעי בשנים 1895–1899. הוא נולד בדלאוור, וטרם היבחרו כמושל הוא כיהן כשופט בבית המשפט העליון של אורגון, כולל שלוש פעמים כנשיא בית משפט זה. לאחר תום כהונתו כמושל הוא מונה כשגריר ארצות הברית בארגנטינה, ומאוחר יותר סייע בארגון חוקי אורגון.
ראשית חייו
ויליאם פיין לורד נולד בדובר, דלאוור לאדוארד ולאליזבת (לבית פיין) לורד. הוא סבל מלקות שמיעה חלקית ויכולת הדיבור שלו הייתה מוגבלת. את חינוכו הראשוני היא קיבל בבית ספר קווייקרי וממורים פרטיים. לאחר מכן הוא למד משפטים בקולג' פיירפילד, וסיים את לימודיו שם ב-1860. לפני שהמשיך בלימודיו, התנדב לורד לשירות צבאי במלחמת האזרחים האמריקנית, והתקדם עד לדרגת מייג'ור בגדוד הפרשים הראשון של דלאוור במסגרת ארמיית הפוטומק.
עם תום המלחמה המשיך לורד את לימודיו בבית הספר למשפטים של אולבני, וסיים את לימודיו שם ב-1866. לאחר מכן הוא שב לצבא לתקופת שירות שנייה, והתגייס בדרגת לוטננט. תפקידיו כללו הצבות באלקטרז בסן פרנסיסקו ובסטיילקום שליד טקומה. כאשר נרכשה אלסקה על ידי ארצות הברית ב-1867, נשלח לורד לסיטקה. ב-1868 הוא פרש מהצבא כדי להקים משרד עורכי דין בסיילם, אורגון.
ראשית הקריירה הפוליטית
עד מהרה החל לורד להיות מעורב בפוליטיקה, כאשר היה לפרקליט העיר סיילם ב-1870. המשרה הנבחרת הראשונה בה הוא כיהן הייתה בסנאט של אורגון אליו הוא נבחר ב-1878. הוא התפטר מהסנאט לאחר שהתמודד בהצלחה בבחירות מטעם המפלגה הרפובליקנית על מושב בבית המשפט העליון של אורגון. בתפקיד זה הוא כיהן בשנים 1880–1894. הוא היה שופט אהוד ובעל מוניטין כמשפטן בר-הסמכא ביותר בהיסטוריה של המדינה. בתקופת כהונתו האחרונה על כס השיפוט הוא כיהן כנשיא בית המשפט.
ב-1894 קיבל לורד על עצמו את מועמדות המפלגה הרפובליקנית למשרת מושל אורגון, ולאחר ניצחונו בבחירות התפטר מתפקידו כשופט.
מושל אורגון
לורד היה מושל פופולרי ונבחר בקלות לתפקידו. מיד עם השבעתו הוא החל בתהליכי תמיכה בחינוך הגבוה, חיסל את השחיתות בקרב ספסרי הקרקעות, וקידם את התמיכה בבחירה ישירה של סנאטורים כאשר הסנאט סירב לקבל את מינויו של הנרי ו. קורבט, שהיה מינוי שלו. ב-1895 העניקה אוניברסיטת אורגון ללורד תואר דוקטור לשם כבוד במשפטים.
לורד קידם את הפסקת השחיתות בנוהגי ספקולציות הקרקעות של התקופה באמצעות הקמת מועצת הקרקעות המדינתית. מערכת שימושי הקרקעות שמגינה על עולם החי והדגה של אורגון שפעילה כיום, מקורה בסוכנות מוקדמת זו.
לורד קרא לקבלת תיקון לחוקת אורגון שעל פיו תינתן למושל הסמכות להטיל וטו חלקי על סעיפי חוקים מסוימים. תיקון זה לא התקבל עד לתום כהונתו, והמושלים שבאו אחריו תמכו בו גם הם. בסופו של דבר אושרה סמכות זו ב-1916.
בבחירות המקדימות לקראת ניסיונו להיבחר לכהונה שנייה כמושל, נוצח לורד ב-1898 על ידי עמיתו למפלגה הרפובליקנית תאודור ת'רסטון גיר שנבחר כמושל הבא.
שנותיו האחרונות
זמן קצר לאחר תום כהונתו כמושל, מונה לורד כשגריר ארצות הברית בארגנטינה על ידי הנשיא ויליאם מקינלי. בתפקיד זה הוא כיהן עד 1902 ואז שב לאורגון.
באותה שנה הוא מונה כנציב קובץ החוקים של אורגון על ידי בית המשפט העליון של המדינה. בתפקיד זה, שבו הוא שימש עד 1910, הוא בחן וביאר את כל חוקי אורגון הקיימים, וליקט אותם לקובץ של שלושה כרכים. לאחר סיום פועלו זה הוא פרש ועבר לסן פרנסיסקו.
ויליאם פיין לורד נפטר בסן פרנסיסקו ב-17 בפברואר 1911. הוא נטמן בבית הקברות סיטי ויו שבסיילם.
פרדריק מתיאס אלכסנדר
פרדריק מתיאס אלכסנדר (באנגלית: Frederick Matthias Alexander; 20 בינואר 1869 - 10 באוקטובר 1955), שחקן תיאטרון אוסטרלי שפיתח את השיטה החינוכית הידועה כיום בשם שיטת אלכסנדר, שמטרתה לעזור לאדם לשפר את השימוש בגופו על מנת להיטיב את תפקודו ואת מצבו הבריאותי.
ביוגרפיה
אלכסנדר נולד בטסמניה, וכשהיה בן 20 עבר למלבורן והחל ללמוד משחק. כשהיה שחקן צעיר החל להצטרד ולאבד את קולו בזמן ההופעות. הוא החליט לברר את הסיבה שבגללה הוא לוקה בקולו בפעילות על הבמה.
פיתוח השיטה
אלכסנדר גילה שהליקוי בקולו נובע מליקוי בהתנהגותו הגופנית והנפשית. בהסתמך על ממצאים אלה פיתח והרחיב את השיטה הנקראת על שמו, שמטרתה ללמד כיצד להביא בצורה מודעת את האדם לאיזון גופני ונפשי ובכך לשפר את תפקודו ולמנוע ליקויים גופניים בגלל חוסר המודעות לצורך באיזון הזה.
אלכסנדר הגיע ללונדון ב-1904, בהיותו בן 35. מצויד במכתבי המלצה על שיטתו מרופאים בסידני, הוא הציג אותה לפני עמיתיהם בלונדון. אחד מהם, רופא אף אוזן גרון, השתכנע ביעילות השיטה ושלח אליו תלמידים. אלכסנדר התפרסם לאחר שטיפל בהצלחה בשחקנית ידועה שאבדה את קולה. התאוששות דרמטית זו גרמה לשחקנים רבים להיעזר בשיטה, והבוהמה האנגלית אימצה את אלכסנדר לחיקה.
ב-1910 הוציא אלכסנדר לאור את ספרו הראשון "המורשת העליונה של האדם" (Man's Supreme Inheritance), שבעקבותיו זכה לפרסום רב באנגליה.
שנות מלחמת העולם הראשונה בארצות הברית
ב-1914, עם פרוץ מלחמת העולם הראשונה, נשא אלכסנדר לאישה את אדית' יאנג (Edith Young), עבר לארצות הברית והמשיך שם בהוראת שיטתו. שיטתו זכתה לפרסום רב בעזרת שני פילוסופים ידועים: ויליאם ג'יימס וג'ון דיואי, שהכירו את אלכסנדר וסייעו לו בהפצת השיטה.
השיבה לאנגליה
ב-1918, לאחר תאונה שקרתה לאחיו, חזר אלכסנדר לאנגליה. הוא ואשתו אדית' אמצו את אחייניתם לבת. אלכסנדר זכה שוב לפרסום באנגליה בזכות רופאים ידועים שהמליצו על שיטתו בהרצאותיהם ובפרסומיהם המקצועיים. ב-1923 הוציא אלכסנדר את ספרו השני "בקרה מודעת ובונה של הפרט" (Constructive Conscious Control of the Individual), העוסק בחינוך ובעקרונות השיטה שפיתח.
ב-1924 יסד אלכסנדר את "בית הספר הקטן" שכלל שמונה תלמידים עם מוגבלויות שונות. בבית ספר זה למדו וישמו התלמידים את שיטת אלכסנדר בנוסף ללימוד המקצועות הרגילים. ב-1924	פרסם רודולף מאגנוס, פיזיולוג מאוניברסיטת אוטרכט בהולנד, מחקר המראה כי ישנו מנגנון מרכזי השולט במכניזם של היציבה. מנגנון זה נמצא באזור גזע המוח ומושפע מאופן ייצוב הראש על הצוואר. למרות שמחקר זה נעשה על חיות בלבד, מיהרו הרופאים שתמכו בשיטת אלכסנדר לפרסם ממצא מדעי זה כתמיכה בגילויו של אלכסנדר. מאז החל אלכסנדר לכנות מנגנון זה בשם "בקרה ראשונית" (Primary Control).
הגנה על השיטה בבית המשפט בדרום אפריקה
ב-1947 פרסם ד"ר ג'וקל (Dr. Jokl), רופא מדרום אפריקה שהתמחה בחינוך גופני, מאמר שבו טען ששיטת אלכסנדר היא שקרית, שרלטנית ודומה לרפואת אליל. אלכסנדר הגיש תביעה משפטית נגדו.
ב-1948 לקה אלכסנדר בשני שטפי דם במוח. למרות שלא יכול היה לנסוע לדרום אפריקה להגן על שיטתו במשפט, פסק הדין זיכה אותו וקבע כי שיטת אלכסנדר אכן יכולה לשפר את הבריאות ולמנוע מחלות. אלכסנדר התאושש ממחלתו תוך פחות משנה, מצבו השתפר והוא לימד עד למותו ב-1955.
דניאל טירני
רבי דניאל טירני (השליש האחרון של המאה ה-18 - ~ה'תקע"ד, 1814) היה רב מחכמי איטליה במפנה המאות ה-18 וה-19, רבה של יהדות פירנצה. נודע בספרו "עיקרי הד"ט".
ביוגרפיה
נולד למשה דוד טירני באנקונה. בינקותו התייתם מאמו וגדל מנעוריו אצל סבו אבי אמו הרב דניאל נחמו שגדלו כאב ולימד אותו תורה. כמו כן השתלם בחכמות אחרות. בשנת ה'תקכ"א סיים לכתוב את חיבורו "שם עולם" דרושים על התורה. באותה שנה הוא כבר התכבד לדרוש בבית הכנסת באנקונה בשבת שובה ובשבת הגדול. בצעירותו נדד בין ערי איטליה וקהילותיה היהודיות. תקופה מסוימת היה מורה בעיר לוגו. בשנת ה'תקל"ג, בהיותו בלוגו ניהל ויכוח בהתכתבות עם ר' אשר ויטירבו מפירנצה וחכמים אחרים על האמונה בגלגול נשמות. בשנת ה'תקמ"ב הגיע לשמש כדיין בקהילת פיזארו, ובכ"ט בכסלו ה'תקנ"א עזב את פיזארו והתמנה לרבנות העיר פירנצה.
בכ"ז סיון תק"ן ניצלה הקהילה היהודית בפירנצה מאויביהם והם קיבלו על עצמם לציין את יום כ"ו בסיון בכל שנה בתענית וסדר לימוד ואת יום הכ"ז בסיוון בהלל והודאה לה', במה שנודע כפורים פירנצה. לשנה הבאה בשנת תקנ"א חיבר הרב טירני לקהילה "כתב הד"ט" - סדר היום לתענית ולחג סדר לימוד, פיוט, ותפילה חגיגית.
את הדרשות שנשא בתקופת רבנותו בפירנצה הוא העלה על הכתב באיטלקית ונשתמרו בכתב יד עשרה כרכים מהם עד לשנת תקע"ד.
בשנת תקס"ג (1803) הדפיס את ספרו ההלכתי "עיקרי הד"ט", שם הספר הוא נוטריקון של שמו, דניאל טירני, המתכתב עם המונח "עיקרי הדת". הספר עוסק בקצרה בעיקרי ההלכות מארבעת חלקי ה"שולחן ערוך" הרלוונטיות לחיי היומיום והוא מלוקט מ-138 ספרים, שאותם הוא מונה בהקדמה לספר.
לצידו ותחתיו שימש כדיין בפירנצה הרב משה חיים סוסקינו שמילא את מקומו בעת העדרו מהעיר ולאחר פטירתו מילא את מקומו.
נסיכה בהחלפה
נסיכה בהחלפה הוא סרט קומדיה משנת 2018, בכיכובם של ונסה הדג'נס, ניק סגאר וסם פלדיו. הסרט הוקרן לראשונה ב-16 בנובמבר 2018. לאחריו יצאו סרטי ההמשך "נסיכה בהחלפה: חילוף חוזר" ו"נסיכה בהחלפה: בעקבות הכוכב הרומנטי".
עלילה
סטייסי דה-נובו (ונסה הדג'נס) היא אופה ובעלת חנות בשיקגו המתגברת על שברון לב בעקבות פרידה מהחבר שלה. העוזר שלה, קווין ריצ'רדס (ניק סגאר) ובתו הקטנה אוליביה (אלקסה אדאוסון) מחליטים להגיש מועמדות לתחרות האפייה המלכותית של בלגרביה כדי לשמח אותה. סטייסי מתנגדת לנסיעה כיוון שלא הודיעו לה מספיק זמן מראש, אבל מפגש ברחוב עם האקס שלה גורם לה להחליט לנסוע בהתראה של רגע.
בזמן ההכנות לתחרות היא פוגשת את האויבת שלה, ששופכת עליה כוס קפה. סטייסי הולכת להחליף בגדים ומתנגשת בדוכסית מרגרט דלקורט, האישה שאמורה להינשא לאדוארד (סם פלדיו) נסיך בלגרביה בחג המולד, והן מגלות שהן נראות אותו הדבר.
מרגרט (שגם אותה מגלמת ונסה הדג'נס) מציעה לסטייסי להתחלף: במשך היומיים בהם אדוארד נוסע לפגוש את שגריר ספרד, סטייסי תמלא את תפקיד הדוכסית בארמון ותשתתף בהכנות לחתונה, בעוד מרגרט תבלה עם קווין ואוליביה ותרגיש איך נראים חיים של בחורה נורמלית.
להפתעתה של סטייסי היא מגלה שאדוארד מוותר על הנסיעה לשגריר ספרד ומחליט לבלות את היומיים עד החתונה איתה, כדי להכיר יותר את אשתו המיועדת. אוליביה חושפת את מרגרט והן שומרות על הסוד מפני קווין.
כאשר מגיע הרגע להחליף בחזרה, לילה לפני החתונה של אדוארד ומרגרט ולפני תחרות האפייה הגדולה של סטייסי, שתי הבנות מתוודות שכל אחת מהן התאהבה בגבר השני - סטייסי מאוהבת בנסיך אדוארד ומרגרט מאוהבת בקווין. מרגרט מחליטה לספר לאדוארד שבעצם לא היא הייתה לצידו ביומיים האחרונים, ושניהם מפתיעים את סטייסי וקווין בתחרות האפייה (שבה הם זוכים במקום הראשון). הסרט נגמר בחתונתם של סטייסי ואדוארד, כאשר מרגרט וקווין הם זוג.
שחקנים
קווין - ניק סגאר
אדוארד - סם פלדיו
אוליביה - אלקסה אדאוסון
סנטה קלאוס - רובין סואנס
פרנק דה לוקה (המשרת הראשי בארמון) - מארק פליישמן
מיס דונטלי (המשרתת האישית של מרגרט) - סואן בראון
ארגון פרי חיים
ארגון פרי חיים הוא ארגון העוסק במתן סיוע לזוגות בנושא פוריות, הוא הוקם על ידי הרב משה שלזינגר.
את הארגון הקים הרב שלזינגר בשנת-1987 לאחר שחווה בעצמו את אתגרי הפוריות, בשנת 2008 קיבל את אות שר הבריאות על פעילותו בשנת 2015 קיבל את אות המתנדב מאת נשיא המדינה ובשנת 2018 קיבל את אות יקיר ירושלים. הרב שלזינגר חבר באגודות הרופאים העולמיים והמקומיים המתמחים בנושא.
פעילות הארגון
הארגון מקיים שיתופי פעולה יחד עם קופות החולים כדי לסייע לזוגות.
נכון לשנת תשע"ח כבר נולדו 30 אלף ילדים בהכוונת הארגון.
ז'יגמונד ברנאואר
ז'יגמונד ברנואר (בהונגרית: Bernauer Zsigmond; פשט, 3 ביוני 1864 – בודפשט, 5 ביוני 1942) היה מהנדס כימי יהודי-הונגרי, עורך פטנטים מוסמך.
ביוגרפיה
ז'יגמונד ברנאואר נולד במשפחה יהודית כאחד משבעה ילדיהם של מור ברנאואר ושל קטלין פסל. ב-1886 השיג תואר בהנדסה כימית ב"אוניברסיטת המלכותית יוז'ף לטכנולוגיה" (שמה כיום אוניברסיטת בודפשט לטכנולוגיה וכלכלה). בשנת 1896 הוענק לו רישיון עורך פטנטים. הוא נשא את רוזינה פפר, בתם של איגנץ פפר ושל יוהנה שטיינר ב-29 באפריל 1897 בפרנצווארוש (רובע 9 של היום), בודפשט. ב-1914 הפך למרצה באוניברסיטה לטכנולוגיה, וב-1924 קיבל הסמכה כפרופסור חבר באוניברסיטה בתחום הסוגיות הטכניות בתיקי עריכת פטנטים. הוא היה מזכיר הקבוצה ההונגרית של האגודה הבינלאומית להגנה על קניין רוחני (International Association for the Protection of Intellectual Property-AIPPI) וכמה פעמים היה יו"ר מועצת עורכי הפטנטים המוסמכים בהונגריה. הוא היה המזכיר הטכני של "איגוד הקניין התעשייתי ההונגרי" (MIE). ברנאואר היה מנהל מדור ב-Industrial Law Review מ-1907 עד 1914 (כתב עת הונגרי להגנת רכוש תעשייתי בין השנים 1906 לבין 1939). מאמריו המקצועיים הופיעה בכתבי עת רבים. הוא פרש מתפקיד עורכי פטנטים פעיל ב-1 בינואר 1939.
ז'יגמונד ברנאואר הובא למנוחות בבית הקברות היהודי ברחוב קוזמה בבודפשט.
אלכסנדר אולשקו
אלכסנדר ולדימירוביץ' אולשקו (נולד ב-23 ביולי 1976, קישינב) הוא שחקן תיאטרון וקולנוע רוסי, מגיש טלוויזיה, זמר וקומיקאי. אמן הכבוד של הפדרציה הרוסית (2015). חבר באיגוד עובדי התיאטרון של הפדרציה הרוסית.
ביוגרפיה
משנת 2000 עד 2010, עבד בתיאטרון סוברמניק. כשחקן אורח הוא משחק בהצגות של התיאטרון האקדמי הממלכתי על שם ואכטנגוב.
מאז סתיו 2009 ועד תחילת 2017 עבד כשדרן מוביל במספר תוכניות בידור בערוץ הראשון ברוסיה. בקיץ 2017 עבר לרשת NTV.
ליגת העל ההודית
הסופר ליג ההודית (בהינדי: इंडियन सुपर लीग) היא ליגת הכדורגל הבכירה של הודו.
הליגה הוקמה ב-21 באוקטובר 2013 במטרה להביא את הכדורגל לצמרת הספורט בהודו ולתודעת הכדורגל העולמי. בשל הכסף המושקע בליגה, שחקנים רבים הנמצאים בשלהי הקריירה מגיעים לשחק בה.
הליגה התחילה באוקטובר 2014 עם שמונה קבוצות שהיו קבועות בהתחלה. במהלך שלושת העונות הראשונות שלה, התחרות פעלה ללא הכרה רשמית של קונפדרציית הכדורגל של אסיה (AFC), התחרות נבנתה גם באותו קווים כמו ליגת העל ההודית לאותה תקופה, ה-I-League, שהיום מהווה את הליגה השנייה.
בהתחלה כל עונה נמשכה רק 3 חודשים, מאוקטובר עד דצמבר, ומשחקים נערכו כמעט מדי יום. עם זאת, לפני עונת 2017/2018, הליגה התרחבה לעשר קבוצות, הרחיבה את לוח הזמנים שלה לשישה חודשים וזכתה להכרה מה-AFC.
החל מעונת 2022 ליגת הסופר ליג היא הליגה הבכירה בהודו, ומתקיימת בין החודשים אוקטובר ועד מרץ, בה משתתפות 11 הקבוצות הבכירות מרחבי הודו, כאשר השחקנים נבחרים לקבוצות בשיטת הדראפט. בעונה הסדירה ישנם 22 מחזורי ליגה בהם כל קבוצה מתחרה פעמיים נגד קבוצה אחרת, ובסוף העונה לקבוצה בעלת מספר הנקודות הגבוהה מוענק "גביע מגן המנצחים של הליגה", והיא עולה לשחק בפלייאוף האליפות ביחד עם הסגנית וארבעת הקבוצות במקומות 3-6 שמצטרפות אליהם.
הליגה מגיעה לשיאה בשלב גמר ה-ISL שקובע את זהות האלופה, לה מוענק גביע ה-ISL.
לקבוצות שזוכות באליפות הליגה בכל עונה, יש הזדמנות להשתתף בגביע ה-AFC, שהוא בעצם הגביע השני בחשיבותו בכדורגל הבינלאומי האסייאתי.
רבן גמליאל דיבנה
רַבַּן גַּמְלִיאֵל דְּיַבְנֶה (או: רבן גמליאל השני) חי בשלהי המאה הראשונה ותחילת המאה השנייה לספירה. היה מנהיג רוחני ונשיא ישראל אחרי המרד הגדול וחורבן בית המקדש השני. בן למשפחת הלל הזקן. סבו של רבי יהודה הנשיא, עורך המשנה.
דמותו
רבן גמליאל אמר על עצמו שהוא איסטניס (עדין נפש), ועל פי הגדרה הלכתית זו, מותר היה לו, לצד נימוקים אחרים, לחרוג בכמה עניינים מההלכה המקובלת בזמנו, כגון: כמו כן קיבל תנחומים על טבי עבדו, אף שפסק שאין לקבל תנחומים על עבד נוכרי שמת, מאחר ש"טבי עבד כשר היה".
מסופר עליו שכשמת בנה של שכנתו והייתה בוכה בלילה, בכה כנגדה רבן גמליאל עד שנשרו ריסי עיניו כשלא ידע היה אומר "לא שמעתי". מכיוון שבימיו נהגו לתפור למת תכריכים יקרים, מנהג שהיה מכביד על המשפחה עד כדי שהיו מניחים את מתם ובורחים על מנת שלא לתפור לו תכריכים, לפני מותו ציווה רבן גמליאל לקוברו בבגדי פשתן פשוטים, ובעקבות מעשה זה התקבל נוהג חדש של קבורה בכלי פשתן.
עלייתו לנשיאות
לפי השערת חלק מהחוקרים, רבן גמליאל הסתתר באותה תקופה, עד שנת 96 בה מת אחרון השושלת הקיסרית הפלאבית – דומיטיאנוס (אחיו של טיטוס שהחריב את המקדש), וזאת משום שדעת השלטון הרומי עד אז על הנשיא ומשפחתו הייתה שלילית. בשנת 96 עלה לכס הקיסרות הרומאית נֶרְוָה, ויחסו ליהודים היה רך יותר מזה של קודמיו, כיוון שלא היה ממשפחת הקיסרים הפלאביים.
לעומת זאת, יש הסוברים שרק בחלק מתקופת שלטון שושלת זו נרדף רבן גמליאל ונאלץ לברוח, ופעילותו ביבנה הייתה בחלקה האחר של תקופה זו, ובימי שלטונו הקצרים של נרוה, עד שנאלץ לברוח שוב ללוד בימי טראיאנוס.
לאחר שקיבל את הנשיאות, הלך רבן גמליאל לנציב הסורי כדי לקבל ממנו אישור רשמי.
מעמדו
במקורות מסופר שרבן גמליאל עסק בתורה ובהלכה יחד עם חכמי דורו - רבי יהושע, רבי אליעזר ורבי עקיבא. עם זאת, מעמדו כנשיא הסנהדרין היה מתוקף המינוי שקיבל.
רבן גמליאל היה נשיא תקיף ביותר, שהטיל את מרותו אף על תנאים חשובים כרבי יהושע. ואף על רבי אליעזר בן הורקנוס במחלוקת הידועה של תנורו של עכנאי, שבה פסקו כנגד רבי אליעזר אף על פי שהוא הסתייע באותות ובמופתים.
בפולמוס שהתעורר בשל קידוש החודש שנראה כלפי חוץ מוטעה, לאחר שקיבל רבן גמליאל עדים, רבי דוסא בן הרכינס מבקרו באופן חריף: "עֵדֵי שֶׁקֶר הֵן! הֵיאָךְ מְעִידִין עַל הָאִשָּׁה שֶׁיָּלָדָה, וּלְמָחָר כְּרֵסָהּ בֵּין שִׁנֶּיהָ?!", ורבי יהושע מצטרף לדבריו. גם לאחר מכן מנסים החכמים למצוא דרך ולהצדיק את הקביעה של קידוש החודש, ורבי עקיבא דורש: "אשר תקראו אותם", בין בזמנן בין שלא בזמנן, ואילו רבי דוסא בן הרכינס קובע שכל שלשה שיעמדו כבית דין - הרי הם כבית דינו של משה. רבן גמליאל הכיר בגדלותו של רבי יהושע, שכן מסופר שלאחר שרבי יהושע בא לפניו במקלו ומעותיו ליבנה, וקיבל את קביעת התאריך של ראש השנה שהוא קבע, "עָמַד רַבָּן גַּמְלִיאֵל וּנְשָׁקוֹ עַל רֹאשׁוֹ. אָמַר לוֹ: בֹּא בְשָׁלוֹם, רַבִּי וְתַלְמִידִי! רַבִּי בְחָכְמָה, וְתַלְמִידִי שֶׁקִּבַּלְתָּ אֶת דְּבָרָי".
פעולותיו בארץ ובחוץ לארץ
הנסיעה של רבן גמליאל לאנטיוכיה הביאה לתמיכה של יהודים מהארץ ומהתפוצות בנשיאות וברבן גמליאל. הוא קיים בהמשך קשרים טובים עם הנציב הסורי ודבר זה עזר לו לבטל גזירות שהרומיים הטילו על היהודים.
רבן גמליאל היה מקובל ואהוד מאוד על כל שכבות העם, משום שהוא השתייך לשושלת הנשיאותית של בית הלל (בניגוד לרבן יוחנן בן זכאי) ומשום שמשפחתו התנגדה לכיבוש הרומי - אביו השתתף במרד. רבן יוחנן בן זכאי כמעט שלא נסע בארץ, ואילו רבן גמליאל קיים קשר מתמיד עם יהודי הארץ מכל השכבות. הוא ערך עם הסנהדרין מסעות ברחבי הארץ ומינה בעצמו אנשים לתפקידי מינהלה.
היצירה ההלכתית ואיחוד ההלכה
בתקופת רבן גמליאל ניכרת שאיפה להגיע להחלטה של איחוד ההלכה ולא להשאיר מחלוקות פתוחות. הוא כינס את חכמי ישראל וקבע שההלכה תיפסק על פי הרוב, וחכם שיתנגד לכך יוחרם וינודה. עד תקופתו של רבן גמליאל היו נוהגים שני זרמים שהתנגדו זה לזה – בית הלל ובית שמאי. בתקופת נשיאותו הוחלט לפסוק כבית הלל ולא כבית שמאי (בית שמאי היו בדרך כלל מחמירים, ואילו בית הלל היו מקלים). הוא קבע ש"כל העובר על דברי בית הלל חייב מיתה", כביכול. קביעה נוספת של החכמים הייתה, שהולכים אחר הרוב של החכמים במקרה של מחלוקת, ולא לפי רמת החכם המתווכח. בימי בית שני היו כתות רבות בישראל, אך בתקופת רבן גמליאל התמזגו רוב הכתות ואוחדו תחת הנהגה אחת. היו מקרים שהגיעו לידי מצבים קיצוניים, כאשר רבן גמליאל רצה - בתוקף סמכותו כנשיא הסנהדרין - לכפות את דעת הרוב על היחיד. כך למשל נהג בתקיפות כלפי רבי יהושע בן חנניה, מגדולי החכמים, והשתתף בהרחקתו של רבי אליעזר בן הורקנוס, שהיה תלמיד חכם גדול, משום שסירב לקבל את דעת הרוב (תנורו של עכנאי). בעקבות אחת המחלוקות עם רבי יהושע בן חנניה, החליטו החכמים להדיח את רבן גמליאל מתפקידו, ומינו במקומו את רבי אלעזר בן עזריה. אבל לאחר זמן קצר ביקשו החכמים את שובו של רבן גמליאל לכס הנשיאות.
רבן גמליאל היה החלטי בנושא תוקף החלטות הסנהדרין, ולא קיבל שיחלקו על ההחלטות שהתקבלו לפי הכרעת רוב החכמים. לרבן יוחנן בן זכאי היו שני תלמידים חשובים: רבי אליעזר בן הורקנוס ורבי יהושע בן חנניה. רבי אליעזר השתייך לגישת בית שמאי, ובדרך כלל דעתו לא התקבלה על החכמים. פעם אחת, בוויכוח בנושא תנורו של עכנאי, רבי אליעזר לא היה מוכן לקבל את דעת החכמים שרבי יהושע ייצגם, ואז החליטו החכמים, ובתוכם רבן גמליאל, לנדותו ולהרחיק אותו מבית המדרש.
מסופר כי לאחר הרחקתו של רבי אליעזר מבית המדרש, אימא שלום, אשתו של רבי אליעזר, שהייתה אחותו של רבן גמליאל, מנעה ממנו להתפלל נפילת אפיים, מחשש שתפילתו בשעת צערו תפגע באחיה, רבן גמליאל. ביום אחד הדבר נמנע ממנה בטעות, וכאשר ראתה את בעלה מתפלל בנפילת אפיים אמרה לו, "קום, הרגת את אחי" (בכוח תפילתך).
השתייכותו לבית הלל
אף על פי שרבן גמליאל פסק תמיד כבית הלל, היו שלושה דברים שבהם היה מחמיר כדברי בית שמאי. החמיר בהלכות הטמנה מחג לשבת, בכך שאסר הטמנה למי שלא עירב עירוב תבשילין אפילו פת מועטת, וזאת בניגוד לדברי בית הלל שסוברים או שאסר הטמנה למי שלא עירב במיוחד בהטמנה כדעת בית שמאי לפי קבלת חנניה. בנוסף, החמיר לפי דעת בית שמאי ש בניגוד לדעת בית הלל, וממילא מנורה של פרקים שנפלה אסר להחזירה, וכן אסר אפיית פת עבה בחג משום טרחא יתירה.
המלחמה במינות
כפי האמור, בתקופותו של רבן גמליאל, בתקופת חורבן בית שני ולאחריו, היו בקרב עם ישראל כתות שונות (פרושים, צדוקים, איסיים, בני הכת היהודית-נוצרית ועוד) שהחזיקו בתפיסות שונות ביחס לטיב האמונה הראויה, תפיסות שלעיתים היו לצנינים בעיני חכמים. רבן גמליאל וחכמי יבנה נתנו דעתם על הדבר, ולשם כך תיקנו ברכה נוספת על תפילת שמונה עשרה, היא "ברכת המינים", שבה נאמר: "למינים ולמלשינים אל תהי תקוה" המונח "מינות" כולל במשמעותו כפירה ביהדות ולחימה כנגד שמירת המצוות. יש מי שמייחס את היוזמה לתיקון ברכת המינים לרבן גמליאל דיבנה, אך אחרים טוענים שתוקנה ביוזמת סבו, רבן גמליאל הזקן (ראו בערך שמואל הקטן). שליח ציבור שדילג על הברכה הזו, נחשד מיד שהוא מין.
הלכות הקשורות למקדש
כיוון שבית המקדש נחרב, היה צורך לקבוע הלכות שיוציאו את העם מהמשבר של החורבן. רבן גמליאל ושאר רבני הדור קבעו שהחגים, שבהם כל עם ישראל היה עולה לרגל בירושלים, ימשיכו להתקיים גם ללא העלייה לרגל ולמקדש.
בפסח, למשל, תיקנו לקרוא "וריאציה מסוימת" של ההגדה של פסח (כאמור במשנה פסחים, פרק י, משנה ה: "רַבָּן גַּמְלִיאֵל הָיָה אוֹמֵר, כָּל שֶׁלֹּא אָמַר שְׁלֹשָׁה דְבָרִים אֵלּוּ בַפֶּסַח, לֹא יָצָא יְדֵי חוֹבָתוֹ, וְאֵלּוּ הֵן, פֶּסַח, מַצָּה, וּמָרוֹר"). במקום הקרבת קרבנות בבית המקדש, קבעו תפילות בבית הכנסת ואפשר היה להתפלל גם תפילת יחיד, בימים שהקריבו קרבן מוסף כגון שבת וחג, היה חובה להתפלל גם תפילת מוסף. עוד תיקנו להתענות את כל התעניות שהתבטלו בימי בית המקדש השני, וגם לעלות לירושלים בתשעה באב ולבכות על חורבן המקדש.
הדחתו של רבן גמליאל
בין רבן גמליאל לרבי יהושע בן חנניה אירעו מספר התנגשויות, בעקבות מחלוקות שנתגלעו ביניהם בהלכות בכורות, קידוש החודש ומעמדה של תפילת ערבית. בעקבות המקרה הראשון ישב רבן גמליאל ודרש בבית המדרש והורה לרבי יהושע לעמוד בשעת דרשתו, כיוון שהכחיש לכאורה את דבריו, ובמקרה השני כפה על רבי יהושע לבוא אליו במקלו ובתרמילו ביום הכיפורים שחל לפי חשבונו של רבי יהושע, שהיה מנוגד לחשבונו של רבן גמליאל, ובכך לחלל את יום הכיפורים לשיטת רבי יהושע.
בפעם השלישית, כאשר נחלקו רבן גמליאל ורבי יהושע על מעמדה ההלכתי של תפילת ערבית, שוב הורה רבן גמליאל לרבי יהושע לעמוד במשך כל הזמן בו ישב רבן גמליאל ודרש, כיוון שרבי יהושע שוב הכחיש לכאורה את דבריו. מאורע זה הגדיש את הסאה, לאחר המעשים הקודמים, והחכמים שנכחו באירוע זה החליטו להדיח את רבן גמליאל מהנשיאות ומינו במקומו את רבי אלעזר בן עזריה, שהיה כהן, חכם, עשיר ומיוחס לעזרא הסופר. רבן גמליאל קיבל עליו את דין חבריו, והמשיך לבוא לבית המדרש ולדון עם החכמים כחבר מן המניין. זמן לא רב אחר כך התפייס רבן גמליאל עם רבי יהושע, ובעקבות זאת הוחלט להחזיר את רבן גמליאל לתפקידו כנשיא, ורבי אלעזר בן עזריה כיהן בתפקיד במקביל אליו (אבל תחתיו). לפי המסופר בתלמוד, רבן גמליאל היה דורש שלוש שבתות, ורבי אלעזר בן עזריה ברביעית.
יש הטוענים כי רבן גמליאל לא הודח מהנשיאות אלא רק מראשות הישיבה, מכיוון שבאותה תקופה שלטו הרומאים בארץ והם שהחליטו מי יהיה מנהיג היהודים, ולכן כפי הנראה שלא היו מביאים לאדם שהם מאמינים בו וסומכים עליו להיות מודח.
קבר רבן גמליאל
הקבר המזוהה כיום בטעות כקבר רבן גמליאל, הנמצא במזרחה של יבנה, הוא למעשה מבנה מוסלמי מהמאה ה-13. מסורת מייחסת למקום זה את קברו של אבו הוריירה, מבני לווייתו של הנביא מוחמד, "צחאבי". זאת, על אף שידוע שהוא נקבר באל-מדינה. הבניין נבנה בשנת 1274 בידי ח'ליל בן שאור, מושל רמלה, בפקודת הסולטאן ביברס. כעשרים שנה אחר כך בנה הסולטן ח'ליל בן קלאון את מצבת הקבר המפוארת במקום, בהשתמשו לצורך זה בשרידי ארונות קבורה צלבניים בשימוש משני. בשנת 1403 נבנו במקום מקווה מים ותעלת השקיה. הבניין מתחלק לשני חלקים: אולם המבוא והאולם המרכזי, שבו נמצאת מצבת הקבר. האולם מקורה בכיפה גדולה.
צבעים לאומיים
צבעים לאומיים הם חלק מהסמלים הלאומיים של מדינה או ישות מדינית.
מדינות רבות אימצו לעצמן צבעים באופן רשמי והצבעים הללו מופיעים בהגדרות החוק. מדינות אחרות אימצו צבעים לאומיים דה פקטו על ידי שימוש רב בצבעים אלו. השימוש בצבעים לאומיים נרחב, מדגל המדינה וסמלי המדינה האחרים ועד לתלבושות וסמלי הנבחרות, המשלחות והנציגות שלה. לדוגמה, נבחרת הולנד משחקת פעמים רבות בצבע כתום. גם התארגנויות על לאומיות מזוהות עם צבעים מסוימים: לדוגמה, צבעי דגל המרד הערבי הם אדום, שחור, לבן וירוק ולכן נבחרו צבעים אלו כצבעי הלאומיות הכלל-ערבית.
ג'ימי סמיטס
ג'ימי סמיטס (אנגלית: Jimmy Smits; נולד ב-9 ביולי 1955 בברוקלין) הוא שחקן אמריקאי זוכה פרס אמי ופרס גלובוס הזהב, המוכר בשל תפקידיו בסדרות הטלוויזיה "פרקליטי אל איי", "NYPD", "הבית הלבן" ו-דקסטר.
ביוגרפיה
סמיטס נולד בניו יורק. אביו, מהגר סורינאמי, ניהל מפעל להדפסי משי, ואמו הייתה אחות. במשך זמן מה בילדותו, התגוררה המשפחה בפוארטו ריקו. הוא סיים לימודי דרמה בברוקלין קולג' ב-1980, והמשיך ללמוד שנתיים נוספות באוניברסיטת קורנל.
קריירה
תפקידו הראשון של סמיטס היה תפקיד אורח בסדרת הטלוויזיה "מיאמי וייס", ב-1984. ב-1986 קיבל תפקיד ראשי ראשון, כשהחל לגלם את דמותו של עורך הדין ויקטור סיפואנטס בסדרת הדרמה "פרקליטי אל איי". הוא גילם את התפקיד עד 1992, ובמשך שש שנים ברציפות, בין 1987 ל-1992, היה מועמד לפרס אמי בקטגוריית שחקן המשנה הטוב ביותר בסדרת דרמה, וב-1990 אף זכה בו. ב-1991 היה מועמד גם לפרס גלובוס הזהב.
בשנת 1993 שיחק בתפקיד ראשי במותחן האוסטרלי "התנהגות בלתי הולמת" לצידה של נעמי ווטס. באותה שנה כיכב במיני-סדרה "טומינוקרס", שמבוסס על ספר באותו שם של סטיבן קינג.
ב-1994 הצטרף סמיטס לעונתה השנייה של סדרת הטלוויזיה "NYPD". בסדרה זו גילם את הבלש בובי סימון, שותפו של אנדי סיפוויץ (דניס פרנץ), במשך חמש עונות. בכל חמש שנותיו בסדרה היה מועמד לפרס אמי, הפעם בקטגוריית השחקן הראשי הטוב ביותר בסדרת דרמה, אך לא זכה בו. בשנת 1996 זכה בפרס גלובוס הזהב על תפקידו זה, והיה מועמד פעמיים נוספות, ב-1997 וב-1999. ב-1995 שיחק לצדה של האלי ברי בסרט הטלוויזיה "המלך שלמה ומלכת שבא" לערוץ שואוטיים, בו סמיטס גילם את שלמה המלך וברי גילמה את מלכת שבא. ב-1997 שיחק בסרט הפשע "רצח בראש", לצידה של מרי-לואיז פרקר.
ב-2004 שוב הצטרף לסדרת טלוויזיה מצליחה, "הבית הלבן". סמיטס גילם את דמותו של חבר בית הנבחרים של ארצות הברית מאט סאנטוס, המתמודד למשרת הנשיאות, במהלך שתי עונותיה האחרונות של הסדרה. בשנת 2005 שיחקה את רובן סנטיאגו בסרט הטלוויזיוני "בלוז בלקאוונה", אשר מבוסס על מחזה באותו שם מאת רובן סנטיאגו האדסון.
ב-2008 הצטרף לעונה השלישית של סדרת הטלוויזיה "דקסטר", בה גילם את דמותו של סגן התובע המחוזי מיגל פראדו.
בין הופעותיו ב"פרקליטי אל איי", ב-"NYPD" וב"בית הלבן", ובמקביל אליהן, הופיע גם במספר סרטי טלוויזיה וקולנוע, אך רובם לא זכו להצלחה רבה. יוצאי דופן בהקשר זה הם הסרטים "מתקפת המשובטים" (2002), "נקמת הסית' (2005) ו"רוג אחת: סיפור מלחמת הכוכבים" (2016) מסדרת "מלחמת הכוכבים", בהם גילם את דמותו של בייל אורגנה, ו-"מי אנחנו עכשיו", לצד זאכרי קווינטו. בשנת 2019 שיחק בתפקיד הראשי של סדרת הטלוויזיה "בלוף חוקי העיר" ב-NBC, ובוטלה לאחר עונה אחת.
בשנת 2021 שיחק בסרט המוזיקלי "שכונה על הגובה" שביים ג'ון מ. צ'ו ומבוסס על המחזמר באותו שם משנת 2007 שכתבו קיארה אלגריה הודס ולין-מנואל מירנדה.
חיים אישיים
סמיטס היה נשוי בין 1981 ל-1987, והוא אב לשני ילדים מנישואים אלה.